LISA 4

**Atmosfääriõhu kaitse seaduse ja teiste seaduste muutmise seadus**

**(taastuvenergia direktiivi muudatuste ülevõtmine)**

**Uued mõisted**

**Elektrituruseadus**

Paragrahvi3täiendatakse punktidega 192, 342 ja 343 järgmises sõnastuses:

„192) nutilaadimine – V2G süsteemi talitlus, millega juhitakse energiavahetust auto aku ja elektrivõrgu vahel dünaamiliselt elektroonilise side kaudu saadud teabe alusel;

342) V2G süsteem – elektrisõidukist ja autolaadijast koosnev süsteem, mis võimaldab suunata elektrienergiat elektrivõrgust auto nii akusse kui ka vastupidi;

343) üldsusele ligipääsmatu laadimispunkt – laadimispunkt, mis ei ole avalik ja kus elektrisõidukeid pargitakse tavapäraselt pikema aja vältel, näiteks elu- või töökoha juures“.

**Energiamajanduse korralduse seadus**

Paragrahvi 2 täiendatakse punktidega 73, 152, 212, 241, 261, 265 – 269, 272, 273 järgmises sõnastuses:

„73) energia summaarne lõpptarbimine – kogu energia, mis tarnitakse tööstus-, transpordi-, teenindus- ja põllumajandussektorile ning kodumajapidamistele, elektri- ja soojusenergia tarbimine energiasektoris elektri- ja soojusenergia tootmiseks ning elektri- ja soojuskaod jaotamisel ja ülekandmisel;

152) istandik – on istandik Euroopa Parlamendi ja nõukogu määruse (EL) 2023/1115, milles käsitletakse teatavate raadamise ja metsade degradeerumisega seotud saaduste ja toodete liidu turul kättesaadavaks tegemist ja liidust eksportimist ning millega tunnistatakse kehtetuks määrus (EL) nr 995/2010 ((ELT L 150/206, 09.06.2023)), artikli 2 punkti 11 tähenduses;“;

212) muud kui bioloogilist päritolu taastuvkütused – vedelad ja gaasilised kütused, milles sisalduv energia pärineb muudest taastuvenergia allikatest kui biomass;

241) osmootne energia – energia, mis tekib looduslikult kahe vedeliku, tavaliselt magevee ja soolase vee soolasisalduse erinevusest;

261) päritolutunnistuste süsteemihaldaja – süsteemihaldur maagaasiseaduse tähenduses ja põhivõrguettevõtja elektrituruseaduse tähenduses, väljastab kõikide energiakandjate käesoleva seaduse § 327 lõikes 1 nimetatud päritolutunnistusi ja haldab § 3210 lõikes 1 nimetatud elektroonilist andmebaasi;

265) taastuvenergia – taastuvatest mittefossiilsetest allikatest pärit energia, nimelt tuuleenergia, päikeseenergia, geotermiline energia, osmootne energia, ümbritseva keskkonna energia, loodete, lainete ja muu ookeanienergia, hüdroenergia ning käesoleva seaduse § 323 nõuetele vastavast biomassist, prügilagaasist, reoveepuhasti gaasist ja biogaasist toodetud energia;

266) taastuvelektrienergia – taastuvatest energiaallikatest toodetud elektrienergia;

267) taastuvenergiajaam – jaam, mis toodab energiat tuuleenergiast (edaspidi *tuuleelektrijaam*), päikeseenergiast (edaspidi *päikeseenergiaseade*), geotermilisest energiast, osmootsest energiast, ümbritseva keskkonna energiast, loodete, lainete ja muust ookeanienergiast, hüdroenergiast või käesoleva seaduse § 323 nõuetele vastavast biomassist, prügilagaasist, reoveepuhasti gaasist või biogaasist (edaspidi *biometaanijaam*), või taastuvenergia tootmiseks mitut eespool loetletud taastuvenergia liiki kasutav tootmisseade;

268) taastuvkütused – biokütused, vedelad biokütused, biomasskütused atmosfääriõhukaitse seaduse tähenduses ja muud kui bioloogilist päritolu taastuvkütused;

269) taastuvatest energiaallikatest toodetud vesinik – vesinik, mille käigus kasutatakse vesiniku tootmiseks üksnes taastuvaid energiaallikaid ELTSi § 57 lõike 1 tähenduses;

272) tööstuslik ümarpuit – saepalgid, vineeripakud, paberipuit (ümar või lõhutud), samuti kogu muu tööstuslikuks otstarbeks sobiv ümarpuit, välja arvatud ümarpuit, mille omadused, näiteks puuliik, mõõtmed, kõverus ja okslikkus, muudavad selle tööstuslikuks kasutamiseks sobimatuks, mille liikmesriigid on asjakohaste metsa- ja turutingimuste põhjal kindlaks teinud ja igakülgselt põhjendanud;

273) tööstussektor – Eesti majanduse tegevusalade klassifikaatori (EMTAK)“ B, C ja F jakku ning J jao 63 ossa liigitatud ettevõtjad ja tooted;

**Vedelkütuse seadus**

Paragrahvi 2 täiendatakse punktiga 11 järgmises sõnastuses:

„11) veeldatud biometaan on veeldatud olekus biometaan maagaasiseaduse tähenduses;“.